(1) โครงสร้างการจัดการ

  ประธานกรรมการบริหาร

 โครงสร้างกรรมการบริษัท

บริษัทประกอบด้วยคณะกรรมการทั้งหมด 2 ชุด ได้แก่

1.  คณะกรรมการบริษัท

2.  คณะกรรมการตรวจสอบ

ขอบเขต อำนาจหน้าที่ของคณะกรรมการบริษัท

คณะกรรมการเป็นผู้รับผิดชอบจัดการกิจการทั้งปวงของบริษัท
และมีอำนาจหน้าที่ดำเนินการภายในขอบเขตของกฎหมาย วัตถุประสงค์ และข้อบังคับของบริษัท
และตามมติของที่ประชุมใหญ่ผู้ถือหุ้น และมีอำนาจกระทำการใด ๆ ตามที่ระบุไว้ในหนังสือบริคณห์สนธิ
หรือที่เกี่ยวข้องกับการดังกล่าว

คณะกรรมการอาจมอบหมายให้บุคคลหนึ่งหรือหลายคนปฏิบัติงานอย่างใดอย่างหนึ่งแทนคณะกรรมการ

กรรมการผู้มีอำนาจลงลายมือชื่อผูกพันบริษัท ให้กรรมการสองท่านลงลายมือชื่อร่วมกัน

และประทับตราสำคัญของบริษัท
และคณะกรรมการอาจกำหนดรายชื่อกรรมการผู้มีอำนาจลงลายมือชื่อผูกพันบริษัทได้

คณะกรรมการมีอำนาจแต่งตั้งกรรมการหรือบุคคลใดบุคคลหนึ่ง
เป็นผู้จัดการทั่วไปหรือตำแหน่งอื่นที่เห็นว่าเหมาะสมเพื่อจัดการกิจการของบริษัทภายใต้การควบคุมของคณะกรรมการ

กรรมการต้องแจ้งให้บริษัททราบโดยไม่ชักช้า หากมีส่วนได้เสียในสัญญาที่บริษัททำขึ้นไม่ว่าโดยตรง
หรือโดยอ้อม หรือถือหุ้น หุ้นกู้ เพิ่มขึ้นหรือลดลงในบริษัท หรือบริษัทในเครือ

ห้ามมิให้กรรมการประกอบกิจการอันมีสภาพอย่างเดียวกัน และเป็นการแข่งขันกับกิจการของบริษัท
หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดชอบในห้างหุ้นส่วนจำกัด
หรือเป็นกรรมการของบริษัทเอกชนหรือบริษัทอื่นที่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
ไม่ว่าจะทำเพื่อประโยชน์ตนเองหรือเพื่อประโยชน์ผู้อื่น
เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

ภายใต้ข้อบังคับกฎหมายบริษัทมหาชนจำกัด คณะกรรมการมีอำนาจที่จะขาย
หรือจำนองอสังหาริมทรัพย์ใด ๆ ของบริษัทหรือให้เช่าอสังหาริมทรัพย์ใด ๆ
ของบริษัทกว่าสามปีขึ้นไป หรือให้ หรือประนีประนอมยอมความ
หรือยื่นฟ้องต่อศาลหรือมอบข้อพิพาทใด ๆให้อนุญาโตตุลาการ

ขอบเขต อำนาจหน้าที่ของคณะกรรมการตรวจสอบ

คณะกรรมการตรวจสอบของบริษัทมีขอบเขต หน้าที่
และความรับผิดชอบและรายงานต่อคณะกรรมการบริษัทดังต่อไปนี้

1. สอบทานให้บริษัทมีการรายงานทางการเงินอย่างถูกต้อง และเปิดเผยอย่างเพียงพอ
โดยประสานงานกับผู้สอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
คณะกรรมการตรวจสอบอาจเสนอแนะให้ผู้สอบบัญชีสอบทาน หรือตรวจสอบรายการใด ๆ
ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทก็ได้

2.
สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล
โดยสอบทานร่วมกับผู้สอบบัญชีภายนอกและผู้ตรวจสอบภายใน (ถ้ามี)

3. สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4. พิจารณาคัดเลือกและเสนอแต่งตั้งผู้สอบบัญชี รวมถึงพิจารณาเสนอค่าตอบแทนของผู้สอบบัญชี
โดยคำนึงถึงความน่าเชื่อถือ ความเพียงพอของทรัพยากร
และปริมาณงานตรวจสอบของสำนักงานตรวจสอบบัญชีนั้น
รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท

5.
พิจารณาการเปิดเผยข้อมูลของบริษัทในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6. ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย เช่น
ทบทวนนโยบายการบริหารทางการเงินและการบริหารความเสี่ยง
ทบทวนการปฏิบัติตามจรรยาบรรณทางธุรกิจของผู้บริหาร
ทบทวนร่วมกับผู้บริหารของบริษัทในรายงานสำคัญ ๆ ที่ต้องเสนอต่อสาธารณชนตามที่กฎหมายกำหนด
ได้แก่ บทรายงานและการวิเคราะห์ของฝ่ายบริหาร เป็นต้น

1.  รายชื่อคณะกรรมการ

 คณะกรรมการบริษัท

คณะกรรมการบริษัท ณ วันที่ 31 มีนาคม 2551 ประกอบด้วยกรรมการจำนวน 9 ท่าน ดังรายนามต่อไปนี้

1.  นายคนึง ฦๅไชย กรรมการอิสระ / ประธานคณะกรรมการ

2.  นายพิเศษ เสตเสถียร กรรมการอิสระ/ กรรมการตรวจสอบ

3.  นางอาทิตยา สุธาธรรม กรรมการอิสระ/ กรรมการตรวจสอบ

4.  นายโนริยูกิ อิชิยามา กรรมการ/ ประธานกรรมการบริหาร

5.  นายโยชิกิ วาตานาเบะ กรรมการ

6.  นายโนโบรุ คัทสึ กรรมการ

7.  นายสมศักดิ์ ลีสวัสดิ์ตระกูล กรรมการ

8.  นายจิรพัฒน์ เสวตรวิทย์ กรรมการ/ผู้จัดการทั่วไปอาวุโสฝ่ายโรงงาน

9.  นางสาวจารึก เชิดเกียรติกำจาย กรรมการ/ผู้จัดการทั่วไปอาวุโสฝ่ายการบริหาร

  คณะกรรมการตรวจสอบ

คณะกรรมการตรวจสอบของบริษัท ณ วันที่ 31 มีนาคม 2551 ประกอบด้วยกรรมการอิสระจำนวน 3
ท่าน ดังรายนามต่อไปนี้

1.  นายคนึง ฦๅไชย ประธานคณะกรรมการตรวจสอบ

2.  นายพิเศษ เสตเสถียร กรรมการตรวจสอบ

3.  นางอาทิตยา สุธาธรรม กรรมการตรวจสอบ

  นิยามกรรมการอิสระ

  บริษัทได้กำหนดคุณสมบัติกรรมการอิสระไว้ดังนี้

1.  ถือหุ้นไม่เกิน 5% ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ บริษัทร่วม
    หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามพระราชบัญญัติหลักทรัพย์และตลาดหลักทรัพย์ พ.ศ. 2535)

2.  ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ หรือเป็นผู้มีอำนาจควบคุมของบริษัท หรือบริษัทในเครือ
    บริษัทร่วม หรือเป็นบุคคลที่อาจมีความขัดแย้ง
    โดยต้องไม่มีผลประโยชน์หรือส่วนได้เสียในลักษณะดังกล่าวมาแล้วเป็นเวลาไม่น้อยกว่า 1 ปี

3.  ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย ไม่ว่าทางตรงหรือทางอ้อม
    ทั้งในด้านการเงินและการบริหารงานของบริษัท บริษัทในเครือ บริษัทร่วม
    หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

4.  ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ บริษัทร่วม
    หรือบุคคลที่อาจมีความขัดแย้ง
    และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ
    ผู้ถือหุ้นรายใหญ่

  กระบวนการสรรหากรรมการอิสระ

1.  คณะกรรมการกำหนดรายชื่อผู้ที่จะดำรงตำแหน่งกรรมการอิสระ
    จากผู้ทรงคุณวุฒิในสายอาชีพต่าง ๆ

2.  สืบค้นจากข้อมูลต่าง ๆ ในเรื่องคุณสมบัติ
    เพื่อให้เป็นไปโดยสอดคล้องและไม่ขัดกับกฎและระเบียบของคณะกรรมการกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทย

3.  ตรวจสอบว่าผู้ทรงคุณวุฒินั้นสามารถอุทิศเวลาให้กับบริษัทได้อย่างเต็มที่
    และสามารถดำเนินบทบาท ให้บริษัทมีการกำกับดูแลกิจการที่ดี
    เพื่อความโปร่งใสและเป็นธรรมแก่ผู้ถือหุ้นส่วนน้อย

4.  เชิญผู้ทรงคุณวุฒินั้นร่วมในคณะกรรมการของบริษัทในตำแหน่งกรรมการอิสระ

    3.  จำนวนครั้งของการประชุมคณะกรรมการ
        และจำนวนครั้งที่กรรมการแต่ละรายเข้าประชุมคณะ กรรมการบริษัท
        สำหรับรอบปีบัญชีเริ่มตั้งแต่วันที่ 1 เมษายน 2550 สิ้นสุดวันที่ 31 มีนาคม 2551
        มีรายละเอียดดังนี้

  (จำนวนครั้งที่เข้าร่วมประชุม / จำนวนครั้งของการประชุมทั้งหมด)

+---+--------------------+-------------------------+--------+----------+
|   | ชื่อ                 | ตำแหน่ง                  | คณะ    | คณะ      |
|   |                    |                         | กรรมก  | กรรมกา   |
|   |                    |                         | ารบริษัท | รตรวจสอบ |
+---+--------------------+-------------------------+--------+----------+
| 1 | นายคนึง ฦๅไชย       | ประธานคณะกรรมการ /      | 4/4    | 5/5      |
| . |                    |                         |        |          |
|   |                    | ประธานคณะกรรมการตรวจสอบ |        |          |
+---+--------------------+-------------------------+--------+----------+
| 2 | นายพิเศษ เสตเสถียร   | กรรมการอิสระ /           | 4/4    | 4/5      |
| . |                    |                         |        |          |
|   |                    | กรรมการตรวจสอบ          |        |          |
+---+--------------------+-------------------------+--------+----------+
| 3 | นางอาทิตยา สุธาธรรม  | กรรมการอิสระ /           | 2/4    | 3/5      |
| . |                    |                         |        |          |
|   |                    | กรรมการตรวจสอบ          |        |          |
+---+--------------------+-------------------------+--------+----------+
| 4 | นายโนริยูกิ อิชิยามา    | กรรมการ /               | 4/4    | -        |
| . |                    |                         |        |          |
|   |                    | ประธานกรรมการบริหาร      |        |          |
+---+--------------------+-------------------------+--------+----------+
| 5 | นายสมศักดิ์           | กรรมการ                 | 2/4    | -        |
| . | ลีสวัสดิ์ตระกูล         |                         |        |          |
+---+--------------------+-------------------------+--------+----------+
| 6 | นายโยชิกิ วาตานาเบะ  | กรรมการ                 | 2/4    | -        |
| . |                    |                         |        |          |
+---+--------------------+-------------------------+--------+----------+
| 7 | นายโนโบรุ คัทสึ       | กรรมการ                 | 3/4    | -        |
| . |                    |                         |        |          |
+---+--------------------+-------------------------+--------+----------+
| 8 | นายจิรพัฒน์ เสวตรวิทย์  | กรรมการ                 | 4/4    | -        |
| . |                    |                         |        |          |
+---+--------------------+-------------------------+--------+----------+
| 9 | นางสาวจารึก         | กรรมการ                 | 4/4    | -        |
| . | เชิดเกียรติกำจาย      |                         |        |          |
+---+--------------------+-------------------------+--------+----------+

หมายเหตุ นายโยชิกิ วาตานาเบะ ได้รับการแต่งตั้งเป็นกรรมการบริษัทแทนนายโมโตมุ ทาคาฮาชิ
กรรมการที่ลาออกเมื่อวันที่ 25 พฤษภาคม 2550

(1.4) ผู้บริหารของบริษัท ณ วันที่ 31 มีนาคม 2551 มีรายนามดังต่อไปนี้

+---------------------------------+------------------------------------+
| ชื่อ / สกุล                        | ตำแหน่ง                             |
+---------------------------------+------------------------------------+
| 1. นายโนริยูกิ อิชิยามา              | ประธานกรรมการบริหาร                 |
+---------------------------------+------------------------------------+
| 2. นายจิรพัฒน์ เสวตรวิทย์            | กรรมการและผู้จัดการทั่วไปอาวุโสฝ่ายโรงงาน |
+---------------------------------+------------------------------------+
| 3. นางสาวจารึก เชิดเกียรติกำจาย     | กร                                 |
|                                 | รมการและผู้จัดการทั่วไปอาวุโสฝ่ายการบริหาร |
+---------------------------------+------------------------------------+
| 4. นางสาวสุพรรณวดี จาริตจิโรจน์      | ผู้จัดการทั่วไปอาวุโสฝ่ายบัญชีและการเงิน     |
+---------------------------------+------------------------------------+
| 5. นายปริญญะ บุตรประเสริฐ          | ผู้จัดการทั่วไปฝ่ายธุรการ                 |
+---------------------------------+------------------------------------+
| 6. นายวิลิต ศิริสุวคนธ์               | ผู้จัดการทั่วไปฝ่ายขายและการตลาด         |
+---------------------------------+------------------------------------+
| 7. นายเรียวฮิซึ คาโต้               | ผู้จัดการทั่วไป New Metal Roofing และ   |
|                                 |                                    |
|                                 | ผู้จัดการผลิตภัณฑ์ใหม่                    |
+---------------------------------+------------------------------------+

เลขานุการของบริษัท ณ วันที่ 31 มีนาคม 2551

นางสาวจารึก เชิดเกียรติกำจาย

(2) การสรรหากรรมการและผู้บริหาร

-   วิธีการคัดเลือกกรรมการ

ผู้ถือหุ้นของบริษัทเป็นผู้คัดเลือกพิจารณาอนุมัติแต่งตั้ง เนื่องจากบริษัทไม่มีคณะกรรมการสรรหา
(Nominating Committee)

- จำนวนกรรมการที่มาจากผู้ถือหุ้นรายใหญ่แต่ละกลุ่ม

กลุ่มบริษัท มิตซุย จำกัด 3 ท่าน

- สิทธิและวิธีการในการเลือกตั้งกรรมการ

การเลือกตั้งกรรมการมีหลักเกณฑ์ และวิธีการดังต่อไปนี้

1)  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2)  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 1) เลือกตั้งบุคคล
    คนเดียวหรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3)  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

(3) ค่าตอบแทนผู้บริหาร

  (3.1) ค่าตอบแทนที่เป็นตัวเงิน

(1) ค่าตอบแทนที่เป็นตัวเงินของกรรมการบริษัทสำหรับรอบปีบัญชีเริ่มตั้งแต่วันที่ 1 เมษายน 2550
    สิ้นสุดวันที่ 31 มีนาคม 2551
    ซึ่งจะเสนอขออนุมัติต่อที่ประชุมผู้ถือหุ้นเพื่อตอบแทนแก่กรรมการรวม 9 ท่าน
    โดยค่าตอบแทนดังกล่าว คือ บำเหน็จกรรมการ

(2) ค่าตอบแทนกรรมการบริษัทประจำรอบปีบัญชีสิ้น สุดวันที่ 31 มีนาคม 2550
    ตามที่ได้รับอนุมัติจากที่ประชุมผู้ถือหุ้นใหญ่สามัญครั้งที่ 1/2550 เมื่อวันที่ 22 มิถุนายน 2550
    มีดังนี้

+---------------------------------+-----------+------------+-----------+
| รายชื่อกรรมการและตำแหน่ง           | กร        | กรรม       | รว        |
|                                 | รมการบริษัท | การตรวจสอบ | มค่าตอบแทน |
|                                 |           |            | ที่เป็นตัวเงิน |
|                                 | (บาท)     | (บาท)      | (บาท)     |
+---------------------------------+-----------+------------+-----------+
| 1.  นายคนึง ฦๅไชย                | 150,000   | 50,000     | 200,000   |
|                                 |           |            |           |
|   ประธานคณะกรรมการ /            |           |            |           |
|   กรรมการอิสระ                   |           |            |           |
|                                 |           |            |           |
|   ประธานคณะกรรมการตรวจสอบ       |           |            |           |
+---------------------------------+-----------+------------+-----------+
| 2.  นายพิเศษ เสตเสถียร            | 100,000   | 50,000     | 150,000   |
|                                 |           |            |           |
|   กรรมการอิสระและกรรมการตรวจสอบ  |           |            |           |
+---------------------------------+-----------+------------+-----------+
| 3.  นางอาทิตยา สุธาธรรม           | 100,000   | 50,000     | 150,000   |
|                                 |           |            |           |
|   กรรมการอิสระและกรรมการตรวจสอบ  |           |            |           |
+---------------------------------+-----------+------------+-----------+
| 4.  นายโยชิอากิ เซโอะ             | 100,000   | -          | 100,000   |
|                                 |           |            |           |
|   กรรมการและประธานกรรมการบริหาร  |           |            |           |
+---------------------------------+-----------+------------+-----------+
| 5.  นายสมศักดิ์ ลีสวัสดิ์ตระกูล         | 100,000   | -          | 100,000   |
|                                 |           |            |           |
|   กรรมการ                       |           |            |           |
+---------------------------------+-----------+------------+-----------+
| 6.  นายโมโตมุ ทาคาฮาชิ            | 100,000   | -          | 100,000   |
|                                 |           |            |           |
|   กรรมการ                       |           |            |           |
+---------------------------------+-----------+------------+-----------+
| 7.  นายโนโบรุ คัทสึ                | 100,000   | -          | 100,000   |
|                                 |           |            |           |
|   กรรมการ                       |           |            |           |
+---------------------------------+-----------+------------+-----------+
| 8.  นายจิรพัฒน์ เสวตรวิทย์           | 100,000   | -          | 100,000   |
|                                 |           |            |           |
|   กรรมการ                       |           |            |           |
+---------------------------------+-----------+------------+-----------+
| 9.  นางสาวจารึก เชิดเกียรติกำจาย    | 100,000   | -          | 100,000   |
|                                 |           |            |           |
|   กรรมการ                       |           |            |           |
+---------------------------------+-----------+------------+-----------+
| รวม                             | 950,000   | 150,000    | 1,100,000 |
+---------------------------------+-----------+------------+-----------+

(3) ค่าตอบแทนรวมและจำนวนรายของผู้บริหารของบริษัททุกคนสำหรับรอบปีบัญชีเริ่มตั้งแต่วันที่ 1
    เมษายน 2550 สิ้นสุดวันที่ 31 มีนาคม 2551

บริษัทมีผู้บริหาร รวม 8 ท่าน และมีค่าตอบแทนรวมเป็นจำนวนเงิน 20,158,641.00 บาท
ซึ่งประกอบด้วย เงินเดือน โบนัส และภาษีเงินได้บุคคลธรรมดาที่บริษัทออกให้

  (3.2) ค่าตอบแทนอื่น

เงินสมทบกองทุนสำรองเลี้ยงชีพ

(4) การกำกับดูแลกิจการ

เพื่อให้เป็นไปตามนโยบายเกี่ยวกับการกำกับดูแลกิจการที่ดี (Good Corporate Governance)
ตามที่ตลาดหลักทรัพย์แห่งประเทศไทยได้กำหนดไว้เป็นแนวทางสำหรับบริษัทจดทะเบียน
ซึ่งได้แบ่งเป็น 5 หมวด ได้แก่

หมวดที่ 1 สิทธิของผู้ถือหุ้น

  หมวดที่ 2 การปฏิบัติต่อผู้ถือหุ้นอย่างเท่าเทียมกัน

  หมวดที่ 3 บทบาทของผู้มีส่วนได้เสีย

  หมวดที่ 4 การเปิดเผยข้อมูลและความโปร่งใส

  หมวดที่ 5 ความรับผิดชอบของคณะกรรมการ

จากหลักการกำกับดูแลกิจการที่ดีดังกล่าวข้างต้น บริษัทได้ปฏิบัติตามแนวทางที่กำหนดตามหมวดต่าง ๆ
ดังนี้

หมวดที่ 1 สิทธิของผู้ถือหุ้น

บริษัทมีการกำหนดสิทธิของผู้ถือหุ้นไว้อย่างชัดเจนเป็นลายลักษณ์อักษรในข้อบังคับของบริษัท หมวด 4
การประชุมผู้ถือหุ้น

ข้อ 40 ในการประชุมผู้ถือหุ้น ผู้ถือหุ้นทุกคนมีคะแนนเสียงหนึ่งเสียงต่อหนึ่งหุ้น

  ในกรณีที่ผู้ถือหุ้นมีส่วนได้เสียเป็นพิเศษในเรื่องอันใด ผู้ถือหุ้นจะออกเสียงลงคะแนนในเรื่องนั้นมิได้
  นอกจากการออกเสียงลงคะแนนเลือกตั้งกรรมการ

  การออกเสียงลงมติใด ๆ หรือการอนุมัติกิจการใด ๆ ในที่ประชุมใหญ่
  จะต้องได้รับคะแนนเสียงเห็นชอบจากเสียงข้างมากของผู้ถือหุ้นซึ่งมาประชุมและมีสิทธิออกเสียงลงคะแนน
  เว้นแต่ในกรณีดังต่อไปนี้จะต้องได้รับคะแนนเสียงไม่น้อยกว่าสามในสี่ของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนน

1.  การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น

2.  การซื้อหรือรับโอนกิจการของบริษัทมหาชนอื่นหรือบริษัทเอกชนมาเป็นของบริษัท

3.  การทำ แก้ไข หรือเลิกสัญญาเกี่ยวกับการให้เช่ากิจการของบริษัททั้งหมดหรือบางส่วนที่สำคัญ
    การมอบหมายให้บุคคลอื่นเข้าจัดการธุรกิจของบริษัท
    หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

บริษัทได้ให้ความสำคัญและเคารพสิทธิของผู้ถือหุ้นโดยปฏิบัติตามหลักเกณฑ์ที่กฎหมายกำหนด ทั้งนี้
ในการประชุมผู้ถือหุ้นของบริษัท บริษัทได้มอบหมายให้บริษัท ศูนย์รับฝากหลักทรัพย์ (ประเทศไทย)
จำกัด
ซึ่งเป็นนายทะเบียนของบริษัทเป็นผู้จัดส่งหนังสือเชิญประชุมให้แก่ผู้ถือหุ้นทุกคนล่วงหน้าก่อนวันประชุมมากกว่า
7 วัน ในหนังสือเชิญประชุมผู้ถือหุ้นได้ระบุรายละเอียดของวัน เวลา
สถานที่ประชุมซึ่งไม่เป็นอุปสรรคในการเข้าร่วมประชุม และวาระการประชุมไว้อย่างชัดเจน

บริษัทมีการดำเนินการเกี่ยวกับการประชุมใหญ่สามัญผู้ถือหุ้นโดยสอดคล้องกับแนวทางในการจัดประชุม
ไม่ว่าจะเป็นสิ่งพึงกระทำก่อนวันประชุม ในวันที่มีการประชุม และภายหลังการประชุม
ซึ่งกำหนดโดยสำนักงานคณะกรรมการกำกับหลักทรัพย์และตลาดหลักทรัพย์ (“สำนักงาน ก.ล.ต.”)
เพื่อการกำกับดูแลกิจการที่ดี ดังมีรายละเอียดต่อไปนี้

1) ก่อนวันประชุมใหญ่สามัญผู้ถือหุ้น

บริษัทได้จัดส่งหนังสือเชิญประชุมพร้อมเอกสารประกอบการประชุมให้แก่ผู้ถือหุ้นทุกรายอย่างครบถ้วนและตามเวลาที่เป็นไปตามกฎหมาย
ทั้งนี้ ได้จดแจ้งรายละเอียดไว้ในเอกสารนัดประชุมทั้งฉบับภาษาไทยและภาษาอังกฤษอย่างชัดเจน
เช่น วัน เวลา สถานที่ประชุม แผนที่สถานที่ประชุม
วาระการประชุมพร้อมความเห็นของกรรมการในแต่ละวาระ
และข้อมูลประกอบการพิจารณาแต่ละวาระ ข้อบังคับของบริษัทเฉพาะที่เกี่ยวกับการประชุมผู้ถือหุ้น
ข้อมูลกรรมการที่บริษัทเสนอเป็นผู้รับมอบฉันทะ รายงานประจำปี (แบบ 56-2)
แบบฟอร์มหนังสือมอบฉันทะ
คำอธิบายการใช้หนังสือมอบฉันทะและเอกสารที่ต้องมีประกอบหนังสือมอบฉันทะ เป็นต้น

2) วันประชุมใหญ่สามัญผู้ถือหุ้น

บริษัทเปิดให้ผู้ถือหุ้นลงทะเบียนเข้าร่วมประชุมก่อนเวลาประชุม 1 ชั่วโมง ก่อนเริ่มประชุม
ผู้ถือหุ้นมีโอกาสพบปะและสนทนากับกรรมการบริษัททุกท่าน เมื่อเปิดประชุม
ก่อนที่จะเริ่มพิจารณาวาระต่าง ๆ เลขานุการบริษัทแจ้งกฎระเบียบต่าง ๆ ที่ใช้ในการประชุม
รวมถึงขั้นตอนและวิธีการในการออกเสียงลงคะแนนของแต่ละวาระให้ที่ประชุมได้รับทราบ

เมื่อเริ่มการประชุม ในการพิจารณาวาระการประชุมต่าง ๆ ตามลำดับ
ผู้ถือหุ้นมีอิสระอย่างเต็มที่ในการออกเสียงลงคะแนนในทุกวาระ
โดยบริษัทจัดให้มีเจ้าหน้าที่ซึ่งไม่มีส่วนเกี่ยวข้องใดกับบริษัทเป็นผู้บันทึกมติเป็นรายวาระบนกระดานที่จัดไว้
ผู้ถือหุ้นออกเสียงลงคะแนนโดยใช้บัตรลงคะแนน
ในการแจ้งมติของแต่ละวาระนั้นได้แสดงผลคะแนนบนกระดานเป็นลายลักษณ์อักษร
โดยแสดงคะแนนรวมทั้งหมด และจำนวนคะแนนเสียงที่เห็นด้วย ไม่เห็นด้วย และงดออกเสียง

ในการประชุม ผู้ถือหุ้นสามารถแสดงความคิดเห็น
เสนอแนะและซักถามคณะกรรมการในที่ประชุมได้อย่างอิสระ รวมถึงผู้ถือหุ้นสามารถซักถามถึงการใด
ๆ เกี่ยวกับบริษัทต่อกรรมการบริษัทที่ร่วมประชุมได้โดยไม่มีการกำหนดระยะเวลาแต่อย่างใด
และไม่มีการกระทำการใด ๆ อันเป็นการละเมิดสิทธิหรือจำกัดสิทธิของผู้ถือหุ้น

คณะกรรมการบริษัทเข้าร่วมการประชุมผู้ถือหุ้นโดยพร้อมเพรียงกันทุกครั้งของการประชุม
และประธานที่ประชุมดำเนินการประชุมโดยพิจารณาวาระการประชุมตามลำดับเป็นไปตามระเบียบวาระการประชุมที่ได้จัดส่งแก่ผู้ถือหุ้นเป็นการล่วงหน้าเช่นกัน

3) ภายหลังการประชุมผู้ถือหุ้น

บริษัทได้จัดทำรายงานการประชุมที่มีสาระสำคัญครบถ้วนซึ่งรวมถึงคะแนนเสียงของ
ผู้ถือหุ้นที่ลงมติในแต่ละวาระว่ามีจำนวนเท่าใด เห็นด้วย ไม่เห็นด้วย และงดออกเสียงจำนวนเท่าใด
เพื่อให้ทุกฝ่ายที่เกี่ยวข้องสามารถตรวจสอบได้ รวมถึงมีการบันทึกประเด็นคำถาม
คำตอบที่ผู้ถือหุ้นได้ซักถามหรือแสดงความเห็นในที่ประชุมไว้ในรายงานการประชุมเพื่อให้ผู้ถือหุ้นที่ไม่ได้เข้าประชุมได้รับทราบ
และได้ส่งสำเนารายงานการประชุมแก่ตลาดหลักทรัพย์แห่งประเทศไทย กระทรวงพาณิชย์
และสำนักงาน ก.ล.ต. ภายใน 14 วัน นับจากวันเสร็จสิ้นจากการประชุม เป็นต้น

หมวดที่ 2 การปฏิบัติต่อผู้ถือหุ้นอย่างเท่าเทียมกัน

ด้วยตระหนักถึงความเท่าเทียมกันของผู้ถือหุ้น
บริษัทได้กำหนดสิทธิเพื่อความเท่าเทียมกันของผู้ถือหุ้นไว้อย่างชัดเจน ดังนี้

1. สิทธิเพื่อความเท่าเทียมกันของผู้ถือหุ้นที่เกี่ยวข้องกับการประชุมผู้ถือหุ้น

1.1 บริษัทให้สิทธิแก่ผู้ถือหุ้นในการออกเสียงลงคะแนนในแบบหนึ่งหุ้นต่อหนึ่งเสียง
ดังปรากฏในข้อบังคับของบริษัท ข้อ 40 วรรคแรก ในการประชุมผู้ถือหุ้น
ผู้ถือหุ้นทุกคนมีคะแนนเสียงหนึ่งเสียงต่อหนึ่งหุ้น

1.2
ผู้ถือหุ้นที่ไม่สามารถเข้าร่วมประชุมได้ด้วยตนเองสามารถมอบฉันทะให้ผู้อื่นเข้าร่วมประชุมแทนได้
ตามที่ปรากฏในข้อบังคับของบริษัท ข้อ 37 วรรคแรก “ในการประชุมผู้ถือหุ้น
ผู้ถือหุ้นจะมอบฉันทะให้ผู้อื่นเข้าประชุมและออกเสียงลงคะแนนแทนตนได้”
โดยบริษัทได้จัดทำหนังสือมอบฉันทะตามแบบประกาศกรมพัฒนาธุรกิจการค้า เรื่อง
กำหนดแบบหนังสือมอบฉันทะ ( ฉบับที่ 5 ) พ.ศ. 2550

ประกาศ ณ วันที่ 2 กุมภาพันธ์ 2550 จัดส่งให้แก่ผู้ถือหุ้น 2 แบบ ได้แก่ หนังสือมอบฉันทะแบบ ข.
ที่ระบุรายละเอียดให้ผู้ถือหุ้นสามารถระบุความประสงค์ในการออกเสียงลงคะแนนเป็นรายวาระ
รวมถึงวาระการเลือกตั้งกรรมการเป็นรายบุคคล และหนังสือมอบฉันทะแบบ ค.
ซึ่งใช้ในกรณีผู้ถือหุ้นเป็นผู้ลงทุนต่างประเทศ และแต่งตั้งให้คัสโตเดียน (Custodian)
ในประเทศไทยเป็นผู้รับฝากและดูแลหุ้น
เพื่ออำนวยความสะดวกให้แก่ผู้ถือหุ้นที่ไม่สามารถเข้าร่วมประชุมด้วยตนเอง
โดยจัดส่งไปพร้อมกับหนังสือเชิญประชุม
รวมทั้งได้ระบุชัดเจนถึงเอกสาร/หลักฐานที่ต้องใช้ในการมอบฉันทะ
รวมทั้งคำแนะนำขั้นตอนในการมอบฉันทะให้ผู้ถือหุ้นทราบ
เพื่อให้ผู้ถือหุ้นสามารถจัดเตรียมได้อย่างถูกต้องและไม่เกิดปัญหาในการเข้าร่วมประชุมของผู้รับมอบฉันทะ
ทั้งนี้ บริษัทได้จัดทำหนังสือมอบฉันทะทั้ง 2 แบบ
เป็นฉบับภาษาอังกฤษด้วยเพื่ออำนวยความสะดวกให้แก่ผู้ถือหุ้นที่เป็นชาวต่างชาติ นอกจากนี้
บริษัทยังให้สิทธิผู้ถือหุ้นที่ไม่สะดวกเข้าร่วมประชุมสามารถมอบอำนาจให้ประธานกรรมการซึ่งเป็นกรรมการอิสระเข้าประชุมและออกเสียงลงคะแนนแทน

2. การป้องกันการใช้ข้อมูลภายใน

บริษัทมีนโยบายและวิธีการดูแลผู้บริหารมิให้นำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์โดยเฉพาะในช่วง 1 เดือนก่อนที่งบการเงินเผยแพร่ต่อสาธารณชน
โดยบริษัทกำหนดให้ผู้ที่จัดทำงบการเงิน และเลขานุการบริษัท
ในการเปิดเผยข้อมูลเกี่ยวกับสถานะการเงิน และผลการดำเนินการของบริษัทเป็นผู้รับผิดชอบ
และรักษาข้อมูลมิให้ผู้ใดสามารถนำข้อมูลภายในไปใช้เพื่อประโยชน์ส่วนตนได้ก่อนที่จะมีการเปิดเผยข้อมูลนั้นต่อสาธารณะชน

3. การดูแลเรื่องการทำรายการที่เกี่ยวโยงกันและรายการที่มีความขัดแย้งทางผลประโยชน์

ในกรณีที่มีการเข้าทำรายการที่เกี่ยวโยงกัน
บริษัทได้เปิดเผยข้อมูลรวมทั้งความเห็นของคณะกรรมการเกี่ยวกับรายการดังกล่าวตามกำหนดเวลาและเป็นไปโดยสอดคล้องกับข้อกำหนดของตลาดหลักทรัพย์แห่งประเทศไทย
และสำนักงาน ก.ล.ต. รวมถึงมีการเปิดเผยไว้ในหมายเหตุประกอบงบการเงินอย่างเพียงพอเสมอ

หมวดที่ 3 บทบาทของผู้มีส่วนได้เสีย

บริษัทปฏิบัติต่อผู้มีส่วนได้เสียทุกกลุ่ม ดังนี้

พนักงาน: บริษัทปฏิบัติต่อพนักงานทุกคนอย่างเท่าเทียมกันเสมอ
โดยยึดความเป็นธรรมและให้ผลตอบแทนที่เหมาะสม อีกทั้งยังได้จัดให้มีสวัสดิการอย่างเพียงพอ เช่น
การจัดให้มีโบนัสทุกปี จัดให้มีรางวัลเพื่อเป็นขวัญกำลังใจแก่พนักงานที่มีอายุงานมาก
จัดสวัสดิการด้านกองทุนสำรองเลี้ยงชีพ เบี้ยขยัน เงินชดเชยการเกษียณอายุ การรักษาพยาบาล
และการจัดกิจกรรม งานเลี้ยงสังสรรค์ต่าง ๆ เป็นต้น ดังรายละเอียดแสดงในหน้าที่ 49 หัวข้อ
บุคลากร “นโยบายและ

แนวปฏิบัติต่อพนักงาน” นอกจากนี้ บริษัทยังส่งเสริมให้มีการพัฒนาบุคลากรของบริษัทในรูปแบบต่าง ๆ
อาทิเช่น การจัดฝึกอบรมให้แก่พนักงาน การส่งพนักงานไปศึกษาดูงาน

ผู้ถือหุ้น: บริษัทเปิดเผยข้อมูลที่ถูกต้อง ครบถ้วนตามกฎระเบียบหรือกฎหมายที่เกี่ยวข้องทุกประการ
และตามกำหนดเวลา
อีกทั้งตอบคำถามของผู้ลงทุนที่มีมาถึงบริษัทซึ่งไม่ขัดกับกฎระเบียบในเรื่องวิธีการและในเรื่องกำหนดเวลาที่เหมาะสมในการเปิดเผยข้อมูล

ลูกค้า: บริษัทเอาใจใส่และรับผิดชอบต่อลูกค้า รักษาคุณภาพและมาตรฐานของสินค้า
และรักษาความลับของลูกค้า รวมทั้งดำเนินการตามนโยบายที่ถือปฏิบัติและการปฏิบัติต่อลูกค้า
รวมถึงความรับผิดชอบต่อลูกค้าทั้งก่อนและหลังการขาย ดังรายละเอียดแสดงไว้ในหน้า 14 หัวข้อ
“นโยบายและความรับผิดชอบต่อลูกค้าทั้งก่อนขายและหลังการขาย” และจริยธรรมธุรกิจของบริษัท
(Code of Conducts)

คู่ค้า: บริษัทปฏิบัติตามเงื่อนไขและสัญญาทางการค้าเมื่อซื้อสินค้าและบริการจากลูกค้าเสมอ
รวมถึงดำเนินการตามนโยบายในการปฏิบัติต่อคู่ค้าอย่างชัดเจน แสดงในหน้า 18 หัวข้อ
“การปฏิบัติต่อคู่ค้าของบริษัทในการจัดซื้อจัดจ้าง” และจริยธรรมธุรกิจของบริษัท (Code of
Conducts)

เจ้าหนี้: บริษัทดำเนินธุรกิจด้วยความซื่อตรง ปฏิบัติการเป็นไปตามเงื่อนไข
ข้อตกลงทางธุรกิจและตามหน้าที่ที่พึงมีต่อเจ้าหนี้

สังคม/ชุมชน: บริษัทรับผิดชอบต่อสังคมและเอื้อประโยชน์ต่อชุมชน
รวมถึงสังคมที่อยู่ใกล้บริษัทอย่างสม่ำเสมอตามโอกาสและคำร้องขอเป็นกรณี

สิ่งแวดล้อม: บริษัทได้กำหนดเป็นนโยบายความปลอดภัย อาชีวอนามัย
และสภาพแวดล้อมในการทำงาน ตามรายละเอียดที่แสดงในหน้าที่ 20 หัวข้อ
“ระบบการจัดการด้านอาชีวอนามัย ความปลอดภัย และสิ่งแวดล้อม”
และในจริยธรรมธุรกิจของบริษัท (Code of Conducts)
รวมถึงการจัดตั้งองค์กรคณะกรรมการความปลอดภัย อาชีวอนามัย และสิ่งแวดล้อมในการทำงาน
พร้อมทั้งจัดตั้งฝ่ายอาชีวอนามัยความปลอดภัย และสิ่งแวดล้อมขึ้นเพื่อเป็นการกระตุ้นและปลุกจิตสำนึก
โดยมีหน้าที่เฝ้าระวังความปลอดภัย
รวมถึงให้ความสำคัญต่อการอนุรักษ์สิ่งแวดล้อมทั้งในที่ทำงานและชุมชนที่บริษัทตั้งอยู่ เช่น
การกำจัดมลพิษทั้งทางน้ำและอากาศ การจัดการด้านกากอุตสาหกรรมและขยะทั่วไป

ช่องทางที่ผู้ถือหุ้นและผู้มีส่วนได้เสียสามารถติดต่อ/ร้องเรียนในเรื่องที่อาจเป็นปัญหากับคณะกรรมการ
:

นอกเหนือจากนโยบายและการปฏิบัติของบริษัทต่อผู้มีส่วนได้เสียกลุ่มต่าง ๆ แล้ว
บริษัทยังจัดให้มีช่องทางเพื่อให้ผู้มีส่วนได้เสียทุกกลุ่มสามารถใช้ในการติดต่อ /
ร้องเรียนผ่านทางเลขานุการบริษัท โดยเลขานุการบริษัทจะนำประเด็นหรือเรื่องร้องเรียนต่าง ๆ
เสนอต่อคณะกรรมการตรวจสอบเพื่อพิจารณาสรุปประเด็น และเสนอต่อคณะกรรมการบริษัทต่อไป

นอกจากนี้ บริษัทยังได้ระบุเรื่องเกี่ยวกับการมีส่วนได้ส่วนเสียในธุรกิจไว้ในจริยธรรมธุรกิจของบริษัท
(Code of Conducts) เพื่อให้กรรมการและพนักงานทุกคนปฏิบัติตามด้วย

หมวดที่ 4 การเปิดเผยข้อมูลและความโปร่งใส

บริษัทได้เปิดเผยข้อมูล ข่าวสารต่าง ๆ
ของบริษัททั้งข้อมูลทางการเงินและข้อมูลที่มิใช่ข้อมูลทางการเงินผ่านทางตลาดหลักทรัพย์แห่งประเทศไทย
และสำนักงาน ก.ล.ต. ผู้ถือหุ้น ผู้ลงทุน และบุคคลภายนอกอื่น ๆ
มีโอกาสรับทราบข้อมูลของบริษัทอย่างถูกต้อง ครบถ้วน และเป็นไปภายในกำหนดเวลา
โดยทุกฝ่ายได้รับทราบข้อมูล ข่าวสารเท่าเทียมกัน

บริษัทได้แสดงข้อมูลโดยรายละเอียดในแบบแสดงรายงานข้อมูลประจำปี (แบบ 56-1)
และรายงานประจำปี (แบบ 56-2) ซึ่งเป็นไปตามเกณฑ์ที่ตลาดหลักทรัพย์แห่งประเทศไทย
และสำนักงาน ก.ล.ต. กำหนด ได้แก่
โครงสร้างผู้ถือหุ้นซึ่งมีการแจกแจงโครงสร้างที่แสดงถึงผู้ถือหุ้นรายใหญ่และผู้ถือหุ้นที่แท้จริง
การเปิดเผยข้อมูลการถือหุ้นของกรรมการและผู้บริหาร
การแสดงฐานะทางการเงินและผลการดำเนินงาน ลักษณะการประกอบธุรกิจและภาวะการแข่งขัน
ความเสี่ยงในการดำเนินธุรกิจของบริษัท ประวัติของคณะกรรมการและผู้บริหาร
รวมถึงระบุกรรมการที่เป็นกรรมการอิสระ
นโยบายและการเปิดเผยค่าตอบแทนกรรมการและผู้บริหาร
การเข้าร่วมประชุมของกรรมการในรอบปีบัญชีที่ผ่านมา การเปิดเผยข้อมูลการทำรายการระหว่างกัน
การเปิดเผยงบการเงินปัจจุบันและย้อนหลัง 2 ปี

นอกจากนั้น บริษัทยังได้จัดให้มีช่องทางเพื่อให้ผู้ถือหุ้น ผู้ลงทุน
สามารถติดต่อสอบถามข้อมูลเกี่ยวกับบริษัทได้สะดวก โดยบริษัทมอบหมายให้ “ฝ่ายการบริหาร”
เป็นหน่วยงาน “ผู้ลงทุนสัมพันธ์ (Investor Relations)” เพื่อดูแลและให้ความเชื่อมั่นว่า
บริษัทได้เปิดเผยสารสนเทศที่สำคัญของบริษัทอย่างถูกต้อง ทันเวลา โปร่งใส
และเพื่อเป็นตัวแทนของบริษัทในการสื่อสารกับผู้ลงทุนทุกสถาบัน ผู้ถือหุ้น
นักวิเคราะห์และภาครัฐที่เกี่ยวข้อง

หมวดที่ 5 ความรับผิดชอบของคณะกรรมการ

เพื่อให้เป็นไปตามนโยบายการกำกับดูแลกิจการที่ดี บริษัทได้จัดทำแนวทางเกี่ยวกับจริยธรรมธุรกิจ
(Code of Conducts) เป็นลายลักษณ์อักษร
เพื่อให้กรรมการและพนักงานทุกคนมีแนวทางที่ชัดเจนในการปฏิบัติตนตามที่บริษัทและผู้ถือหุ้นคาดหวัง
โดยจริยธรรมธุรกิจ (Code of Conducts) ดังกล่าว มีหัวข้อหลักรวม 12 หัวข้อ ดังนี้

1) การปฏิบัติให้เป็นไปตามกฎหมายโดยเคารพต่อสิทธิส่วนบุคคล

กรรมการและพนักงานของบริษัทต้องปฏิบัติตนให้เป็นไปตามกฎหมาย
ขนบธรรมเนียมประเพณีทั้งภายในประเทศและของประเทศที่ตนได้รับมอบหมายให้ปฏิบัติงานอยู่
ต้องไม่ร่วมหรือเกี่ยวข้องกับการประทุษร้ายหรือก่อกวนต่อบุคคลที่มีความแตกต่างทางผิว เชื้อชาติ
เพศ กลุ่มความเชื่อ อายุ วุฒิภาวะ เป็นต้น

2) สภาพแวดล้อมในการทำงาน

พนักงานของบริษัทต้องปฏิบัติตน และปฏิบัติงานด้วยความระมัดระวัง
และรับผิดชอบเมื่ออยู่ในสถานที่ทำงาน เพื่อทำให้สถานที่ทำงานมีความปลอดภัย
ไม่ใช้กิริยาวาจาหยาบคาย เป็นต้น

  3) การปฏิบัติให้เป็นไปตามพระราชบัญญัติป้องกันการผูกขาดและการแข่งขัน
  ทางการค้า

กรรมการและพนักงานต้องไม่ร่วมกับคู่แข่งขันของบริษัทในการผูกขาดเรื่องราคาสินค้าที่มีผลกระทบต่อปริมาณสินค้าในตลาด
และไม่ทำการอย่างใดให้คู่ค้าของบริษัทได้รับความเสียหายหรือขัดผลประโยชน์ เป็นต้น

4) มีส่วนได้ส่วนเสียในธุรกิจซึ่งขัดต่อผลประโยชน์ของบริษัท

กรรมการและพนักงานต้องแจ้งต่อผู้บังคับบัญชาในธุรกรรมใดของตนอันอาจนำไปสู่การสูญเสียประโยชน์ของบริษัท
ต้องไม่ใช้ทรัพย์สินใด ๆ ของบริษัทเพื่อประโยชน์ส่วนตัว ต้องไม่ประกอบธุรกิจส่วนตัวใด ๆ
จนกว่าจะได้รับความเห็นชอบจากบริษัท เป็นต้น

5) ของรางวัลและสิ่งของที่ให้โดยเสน่หา

กรรมการและพนักงานของบริษัท ต้องไม่เสนอที่จะให้หรือให้ทรัพย์สินใด ๆ
แก่เจ้าพนักงานของรัฐหรือบุคคลอื่นใดในตำแหน่งที่ใกล้เคียงกันซึ่งจะสามารถเอื้อประโยชน์อันไม่ชอบธรรมแก่บริษัท
อีกทั้งไม่ให้ทรัพย์สินใด ๆ แก่บุคคลใด ๆ ที่รับว่าจะนำไปให้แก่เจ้าหน้าที่ของรัฐ
เพื่อละเว้นการกระทำตามหน้าที่ที่ชอบด้วยกฎหมาย เป็นต้น

6) ความลับและข้อมูลของบริษัท

กรรมการและพนักงาน
ต้องรักษาความลับทางการค้าและข้อมูลภายในของบริษัทที่ไม่ควรเปิดเผยต่อบุคคลใด ๆ
และไม่ทำการใด ๆ ที่เป็นการละเมิดลิขสิทธิ์ หรือสิทธิบัตรแห่งทรัพย์สินทางปัญญา เป็นต้น

7) รายงานทางการเงิน

กรรมการและพนักงานต้องปฏิบัติงานให้ได้มาซึ่งรายงานทางการเงินที่ถูกต้องครบถ้วนในเวลาอันสมควร
รวมถึงหลีกเลี่ยงกรกระทำใด ๆ อันอาจมีผลให้รายงานทางการเงินนั้นเกิดการผิดพลาด
อีกทั้งต้องไม่ร่วมกับลูกหนี้หรือเจ้าหนี้ ในการเรียกเก็บเงินสูงต่ำเกินกว่าความเป็นจริง เป็นต้น

8) ความร่วมมือต่อส่วนรวม

กรรมการและพนักงานต้องใช้ความพยายามในการสร้างความสัมพันธ์ที่ดีระหว่างบริษัทกับผู้เกี่ยวข้องทุกฝ่าย
ในระหว่างที่ตนปฏิบัติงานที่ได้รับมอบหมาย

9) การป้องกันสุขภาพ ความปลอดภัย ในทรัพย์สินและสิ่งแวดล้อม

กรรมการและพนักงานต้องปฏิบัติให้เป็นไปตามกฎหมายว่าด้วยการรักษาสิ่งแวดล้อม
และบริษัทต้องประกอบกิจกรรมใด ๆ โดยคำนึงถึงการรักษาสิ่งแวดล้อม เป็นต้น

10) การปฏิบัติต่อผู้ต่อต้านสังคม

กรรมการและพนักงานต้องไม่ให้การสนับสนุนทางการเงินหรือมีส่วนร่วมในคณะผู้ที่ปฏิบัติตนเป็นปฏิปักษ์ต่อความสงบเรียบร้อยของสังคม
เป็นต้น

11) การขายและการตลาด

กรรมการและพนักงานต้องปฏิบัติต่อลูกค้าและคู่ค้าอย่างเท่าเทียมกันและโดยถูกกฎหมาย
โดยต้องไม่รับว่าจะให้หรือให้สิ่งของมีค่าเกินสมควรหรือเลี้ยงรับรองโดยมุ่งหวังประโยชน์อันไม่ชอบด้วยกฎหมาย
เป็นต้น

12) กิจกรรมทางการเมือง

กรรมการและพนักงานต้องหลีกเลี่ยงการเข้ายุ่งเกี่ยวกับการเมือง
โดยใช้ชื่อของบริษัทในการเข้าร่วมกิจกรรมใด ๆ อีกทั้งต้องไม่ใช้ทรัพย์สินใด ๆ ของบริษัท
เพื่อสนับสนุนกิจกรรมทางการเมืองใด ๆ

- โครงสร้างกรรมการบริษัท

บริษัทมีกรรมการจำนวน 9 ท่าน ประกอบด้วย กรรมการที่ไม่เป็นผู้บริหาร จำนวน 5 ท่าน
(เป็นกรรมการอิสระ จำนวน 3 ท่าน) กรรมการที่เป็นผู้บริหาร จำนวน 4 ท่าน
โดยกรรมการอิสระของบริษัทมีคุณสมบัติเป็นไปตามนิยามที่บริษัทได้กำหนดไว้ดังที่ปรากฏในหน้าที่ 34
“นิยามกรรมการอิสระ”

เพื่อให้เกิดความชัดเจนในการแบ่งแยกหน้าที่ความรับผิดชอบ
บริษัทจึงกำหนดให้กรรมการที่ไม่เป็นผู้บริหารและเป็นกรรมการอิสระดำรงตำแหน่ง
ประธานคณะกรรมการ
แยกต่างหากออกจากผู้บริหารสูงสุดขององค์กรซึ่งดำรงตำแหน่งประธานกรรมการบริหาร

บริษัทได้กำหนดอำนาจหน้าที่และความรับผิดชอบของกรรมการบริษัทไว้อย่างชัดเจนในข้อบังคับของบริษัท
หมวด 3 กรรมการและอำนาจกรรมการ ดังนี้

  “ข้อ 25 คณะกรรมการเป็นผู้รับผิดชอบจัดการกิจการทั้งหลายทั้งปวงของบริษัท
  และมีอำนาจหน้าที่ดำเนินการภายในขอบเขตของกฎหมาย วัตถุประสงค์ และข้อบังคับของบริษัท
  และตามมติของที่ประชุมใหญ่ผู้ถือหุ้น และมีอำนาจกระทำการใด ๆ
  ตามที่ระบุไว้ในหนังสือบริคณห์สนธิ หรือที่เกี่ยวข้องกับการดังกล่าวนั้น

  คณะกรรมการอาจมอบหมายให้บุคคลหนึ่งหรือหลายคนปฏิบัติงานอย่างใดอย่างหนึ่งแทนคณะกรรมการก็ได้

  กรรมการผู้มีอำนาจลงลายมือชื่อผูกพันบริษัท
  ให้กรรมการสองท่านลงลายมือชื่อร่วมกันและประทับตราสำคัญของบริษัท
  และคณะกรรมการอาจกำหนดรายชื่อกรรมการผู้มีอำนาจลงลายมือชื่อผูกพันบริษัทได้

  ข้อ 26
  คณะกรรมการมีอำนาจแต่งตั้งกรรมการหรือบุคคลใดบุคคลหนึ่งเป็นผู้จัดการทั่วไปหรือตำแหน่งอื่นที่เห็นว่าเหมาะสม
  เพื่อจัดการกิจการของบริษัทภายใต้การควบคุมของคณะกรรมการก็ได้

  ผู้จัดการทั่วไปหรือตำแหน่งอื่นที่เห็นว่าเหมาะสมเมื่อได้รับแต่งตั้งแล้ว
  อาจถูกถอดถอนโดยมติที่ประชุมของคณะกรรมการได้

  ข้อ 27
  มติทั้งปวงของที่ประชุมคณะกรรมการให้ตัดสินด้วยคะแนนเสียงข้างมากของกรรมการที่มาประชุม
  กรรมการคนหนึ่งมีเสียงหนึ่งเสียงในการลงคะแนน
  เว้นแต่กรรมการซึ่งมีส่วนได้เสียในเรื่องใดไม่มีสิทธิออกเสียงลงคะแนนในเรื่องนั้น

  ในกรณีที่คะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

  ข้อ 28 กรรมการต้องแจ้งให้บริษัทราบโดยไม่ชักช้า
  หากมีส่วนได้เสียในสัญญาที่บริษัททำขึ้นไม่ว่าโดยตรง หรือโดยอ้อม หรือถือหุ้น หุ้นกู้
  เพิ่มขึ้นหรือลดลงในบริษัท หรือบริษัทในเครือ

  ข้อ 29 คณะกรรมการของบริษัทต้องประชุมอย่างน้อย 3 เดือนต่อครั้ง

  ข้อ 30 ห้ามมิให้กรรมการประกอบกิจการอันมีสภาพอย่างเดียวกัน
  และเป็นการแข่งขันกับกิจการของบริษัท หรือเข้าเป็นหุ้นส่วนในห้างหุ้นส่วนสามัญ
  หรือเป็นหุ้นส่วนไม่จำกัดความรับผิดในทางหุ้นส่วนจำกัด
  หรือเป็นกรรมการของบริษัทเอกชนหรือบริษัทอื่นที่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
  ไม่ว่าจะทำเพื่อประโยชน์ตนเองหรือเพื่อประโยชน์ผู้อื่น
  เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

  ข้อ 31 การประชุมคณะกรรมการของบริษัทให้จัดขึ้น ณ
  ท้องที่อันเป็นที่ตั้งสำนักงานใหญ่ของบริษัทหรือจังหวัดใกล้เคียงหรือ ณ
  ที่อื่นใดตามที่ประธานกรรมการหรือผู้ซึ่งได้รับมอบหมายจากประธานกรรมการจะกำหนด

  ข้อ 32 ภายใต้บังคับกฎหมายบริษัทมหาชนจำกัด
  คณะกรรมการมีอำนาจที่จะขายหรือจำนองอสังหาริมทรัพย์ใด ๆ
  ของบริษัทหรือให้เช่าอสังหาริมทรัพย์ใด ๆ ของบริษัทกว่าสามปีขึ้นไป หรือให้
  หรือประนีประนอมยอมความหรือยื่นฟ้องต่อศาลหรือมอบข้อพิพาทใด ๆ ให้อนุญาโตตุลาการ”

- การพัฒนากรรมการและผู้บริหาร

กรรมการบริษัททุกท่านจะได้รับคู่มือการกำกับดูแลกิจการที่ดีเพื่อเป็นข้อมูลและแนวทางในการปฏิบัติหน้าที่ในฐานะกรรมการของบริษัท
นอกจากนั้น บริษัทได้ส่งเสริมให้กรรมการบริษัททุกท่านเข้าร่วมการอบรมหลักสูตรต่าง ๆ ของ
สมาคมส่งเสริมสถาบันกรรมการบริษัทไทย (IOD) เช่น หลักสูตร Directors Accreditation
Program (DAP) รายละเอียดการผ่านการอบรมหลักสูตรต่าง ๆ
ของกรรมการแต่ละท่านปรากฏในเอกสารแนบ 1 รายละเอียดเกี่ยวกับผู้บริหารและผู้มีอำนาจควบคุม

- การประชุมคณะกรรมการ

บริษัทได้กำหนดการประชุมคณะกรรมการล่วงหน้าอย่างสม่ำเสมอ
เพื่อให้คณะกรรมการและผู้บริหารทุกคนได้รับทราบและจัดเวลาเข้าร่วมประชุมได้

บริษัทจัดส่งหนังสือนัดประชุมพร้อมแนบเอกสารประกอบการประชุมเพื่อพิจารณาอย่างครบถ้วนสำหรับการประชุมทุกครั้ง
ล่วงหน้ามากกว่า 7 วัน

บริษัทมีเลขานุการบริษัท ทำหน้าที่ดูแลกิจกรรมของคณะกรรมการ
บันทึกรายงานการประชุมและจัดเก็บเอกสารเกี่ยวกับการประชุมให้ถูกต้องครบถ้วนอย่างสม่ำเสมอ
โดยในรายงานการประชุมคณะกรรมการมีสาระสำคัญอย่างครบถ้วน
เสร็จสมบูรณ์ในเวลาที่เหมาะสมและมีระบบการจัดเก็บที่ดี

ในรอบปีที่ผ่านมาคณะกรรมการบริษัทได้จัดให้มีการประชุมคณะกรรมการบริษัทจำนวน 4 ครั้ง
โดยรายละเอียดการเข้าร่วมประชุมของกรรมการแต่ละท่านปรากฏในหน้าที่ 35

  - การแต่งตั้งเลขานุการบริษัท

ในรอบปีบัญชีสิ้นสุดวันที่ 31 มีนาคม 2551 ที่ผ่านมา คณะกรรมการบริษัทได้มติเป็น
เอกฉันท์อนุมัติแต่งตั้ง นางสาวจารึก เชิดเกียรติกำจาย เป็นเลขานุการบริษัท
โดยให้มีอำนาจหน้าที่ดังต่อไปนี้

  1. จัดการเรื่องการประชุมคณะกรรมการ และคณะอนุกรรมการที่คณะกรรมการแต่งตั้งขึ้น
  รวมทั้งการประชุมผู้ถือหุ้น

  2. ดูแลการเปิดเผยข้อมูลและการรายงานให้เป็นไปตามกฎหมายและระเบียบที่เกี่ยวข้อง
  และการกำกับดูแลกิจการที่ดี

  3. ให้คำปรึกษาและข้อเสนอแนะเบื้องต้นกับคณะกรรมการในประเด็นด้านกฎหมาย ระเบียบปฏิบัติ
  และข้อพึงปฏิบัติด้านการกำกับดูแลกิจการ

4. เป็นผู้จัดทำและเป็นศูนย์กลางในการเก็บบันทึกข้อมูลและเอกสารของบริษัท อันได้แก่

1) ทะเบียนกรรมการ

  2) หนังสือนัดประชุมคณะกรรมการ
  รายงานการประชุมคณะกรรมการและรายงานประจำปีของบริษัท

3) หนังสือนัดประชุมผู้ถือหุ้น และรายงานการประชุมผู้ถือหุ้น

5. เก็บรักษารายงานการมีส่วนได้เสียที่รายงานโดยกรรมการหรือผู้บริหาร

6. ถ่ายทอดมติ นโยบายของคณะกรรมการไปยังผู้เกี่ยวข้อง ติดตามผล และรายงานคณะกรรมการ

  7. ติดต่อและให้ข้อมูลสำหรับกรรมการ
  โดยเฉพาะกรรมการภายนอกในประเด็นที่เกี่ยวข้องกับกิจการของบริษัท

8. ติดต่อสื่อสารกับผู้ถือหุ้น

9. จัดปฐมนิเทศกรรมการใหม่ และสนับสนุนการพัฒนากรรมการอย่างต่อเนื่อง

10. ดูแลเก็บรักษาตราประทับของบริษัท

11. ประสานงานกับที่ปรึกษาภายนอก เช่น ที่ปรึกษากฎหมาย ผู้สอบบัญชี

  12. ดำเนินการอื่น ๆ ตามที่คณะกรรมการกำกับตลาดทุนประกาศกำหนด

- ระบบการควบคุมและการตรวจสอบภายใน

บริษัทมีหน่วยงานการตรวจสอบภายใน ซึ่งมีสายการรายงานไปยังคณะกรรมการตรวจสอบ
ทำหน้าที่สอบทานและตรวจสอบการปฏิบัติการในด้านต่าง ๆ
ของบริษัทตามแผนการตรวจสอบประจำปีที่ได้กำหนดไว้ล่วงหน้า
และมีการรายงานผลการตรวจสอบต่อคณะกรรมการตรวจสอบของบริษัทเป็นประจำทุกไตรมาส

- การจัดตั้งคณะกรรมการตรวจสอบ

บริษัทจัดตั้งคณะอนุกรรมการ คือ คณะกรรมการตรวจสอบขึ้นคณะหนึ่งเมื่อปี พ.ศ. 2542
ประกอบด้วย กรรมการที่เป็นอิสระรวม 3 ท่าน และมีการกำหนดอำนาจหน้าที่
ความรับผิดชอบของคณะกรรมการตรวจสอบไว้เป็นลายลักษณ์อักษร เรียกว่า
กฎบัตรของคณะกรรมการตรวจสอบ (Charter of Audit Committee)

คณะกรรมการตรวจสอบมีการประชุมอย่างสม่ำเสมอทุก 3 เดือน เพื่อพิจารณากิจการต่าง ๆ
ที่อยู่ในขอบข่ายความรับผิดชอบของคระกรรมการตรวจสอบที่ได้ระบุไว้ในกฎบัตร
และมีการจัดทำรายงานการประชุมคณะกรรมการตรวจสอบเป็นลายลักษณ์อักษรเพื่อรายงานต่อคณะกรรมการบริษัทอย่างต่อเนื่อง
พร้อมทั้งแสดงไว้เป็นส่วนหนึ่งในรายงานประจำปีของบริษัท

กรรมการในคณะกรรมการตรวจสอบทุกท่าน เป็นกรรมการที่เป็นอิสระ และไม่เป็นผู้บริหารของบริษัท
อีกทั้งมิได้มาจากการแต่งตั้งของผู้ถือหุ้นรายใดโดยเฉพาะ

(5) การดูแลเรื่องการใช้ข้อมูลภายใน

ได้มีแสดงไว้แล้วในหัวข้อ 9 การจัดการ ข้อ (4) การกำกับดูแลกิจการ หมวดที่ 2
การปฏิบัติต่อผู้ถือหุ้นอย่างเท่าเทียมกัน หัวข้อ การใช้ข้อมูลภายใน และ หัวข้อ
รายการที่เกี่ยวโยงกันและรายการที่มีความขัดแย้งทางผลประโยชน์

(6) บุคคลากร

  - จำนวนพนักงานทั้งหมด

ณ วันที่ 31 มีนาคม 2551 บริษัทมีพนักงานรวม 207 คน แบ่งออกเป็น

ฝ่ายโรงงานและRoofing/Siding มีพนักงาน 159 คน

ฝ่ายการบริหาร มีพนักงาน 6 คน

ฝ่ายขายและการตลาด มีพนักงาน 11 คน

ฝ่ายธุรการ มีพนักงาน 22 คน

ฝ่ายบัญชีและการเงิน มีพนักงาน 9 คน

  - บริษัทไม่มีการเปลี่ยนแปลงจำนวนพนักงานอย่างมีนัยสำคัญ และไม่มีข้อพิพาทด้าน
  แรงงานที่สำคัญในรอบ 3 ปี ที่ผ่านมา

  - ผลตอบแทนรวมของพนักงาน ณ วันที่ 31 มีนาคม 2551 คิดเป็นจำนวนเงิน 78,180,977.00
  บาท แบ่งออกเป็น

- เงินเดือน

- โบนัส

- ค่าล่วงเวลา

- ภาษีเงินได้บุคคลธรรมดาที่บริษัทออกให้ตลอดไป

- เงินสมทบกองทุนสำรองเลี้ยงชีพ

- นโยบายในการพัฒนาพนักงาน

บริษัทพิจารณาส่งพนักงานเพื่อเข้ารับการฝึกอบรมในหลักสูตรที่จะช่วยส่งเสริมทักษะ
และความชำนาญในการปฏิบัติงานของพนักงาน เป็นกรณี ๆ ไป ตามความเหมาะสม

นโยบายและแนวปฏิบัติต่อพนักงาน

1. บริษัทเป็นผู้ออกภาษีเงินได้จากการทำงานให้แก่พนักงานทุกคน

2. บริษัทจะพิจารณาจ่ายโบนัสให้แก่พนักงานปีละ 1 ครั้งเป็นอย่างน้อย กรณีที่มีผลกำไร

3. บริษัทจัดให้มีรางวัลเพื่อเป็นขวัญกำลังสำหรับพนักงานที่ทำงานกับบริษัทมานานดังนี้

3.1 พนักงานที่มีอายุงานครบ 20 ปี ให้ได้รับทองคำหนัก 1 บาท

3.2 พนักงานที่มีอายุงานครบ 30 ปี ให้ได้รับทองคำหนัก 2 บาท

3.3 พนักงานที่เกษียณอายุตามระเบียบข้อบังคับของบริษัท ให้ได้รับทองคำหนัก 3 บาท

  3.4 พนักงานที่เกษียณอายุเฉพาะที่มีอายุ 60 ปีเท่านั้น ให้ได้รับเงินช่วยเหลือพิเศษเพิ่มอีก
  12,000 บาท

4. กองทุนสำรองเลี้ยงชีพ พนักงานหักสะสม 5% ของฐานเดือน / บริษัทสมทบให้ 6.5%
ของฐานเงินเดือน มีเงื่อนไขดังนี้ (เฉพาะเงินสมทบของบริษัท
จ่ายตามอายุสมาชิกกองทุนสำรองเลี้ยงชีพ)

ไม่ถึง 1 ปี = 0%

1 – 10 ปี = 77%

10 ปี ขึ้นไป = 85%

15 ปี ขึ้นไป = 93%

21 ปี ขึ้นไป = 100%

ยกเว้นในกรณีที่เกษียณอายุตามระเบียบบริษัท จะไม่นับอายุสมาชิกกองทุนฯได้ได้รับ
= 100%

5. เบี้ยขยันสำหรับพนักงานที่ประจำในโรงงานและทำงานวันจันทร์ – วันเสาร์ จ่ายทุก 3 เดือน
อัตรา 1.5 เท่าของค่าจ้าง/วัน/เดือน

6. บริษัทจัดให้มีค่ากะให้แก่พนักงานที่ทำงานเป็นกะ เฉพาะทำงานกะบ่าย 25 บาท
และทำงานกะดึก 30 บาทเท่านั้น

7. การเกษียณอายุและเงินชดเชยการเกษียณอายุตามระเบียบข้อบังคับของบริษัท

  7.1 เมื่อพนักงานมีอายุ 60 ปีบริบูรณ์ (เกษียณกรณีนี้
  จะได้รับเงินช่วยเหลือพิเศษเพิ่มนอกจากเงินชดเชยอีก 12,000 บาท)

7.2 เมื่ออายุครบ 55 ปี หรือ

7.3 กรณีอายุงานครบ 25 ปี

โดยบริษัทจะจ่ายเงินชดเชยตามกฎหมาย ดังนี้

อายุงานครบ 120 วัน แต่ไม่ครบ 1 ปี จ่าย 3 เดือน

อายุงานครบ 1 ปี แต่ไม่ครบ 3 ปี จ่าย 6 เดือน

อายุงานครบ 6 ปี แต่ไม่ครบ 10 ปี จ่าย 8 เดือน

อายุงานครบ 10 ปี ขึ้นไป จ่าย 10 เดือน

8. พนักงานสำนักงานหยุดวันเสาร์เว้นเสาร์และวันอาทิตย์ / พนักงานประจำไลน์ผลิต
หยุดวันอาทิตย์

9. ทำงานวันปกติ โดยเริ่มเวลา 8.30 น. และเลิกเวลา 16.30 น. (รวมเวลาทำงาน 7 ชม.
ต่อวัน โดยไม่นับรวมเวลาพักเที่ยง 1 ชม.)

10. สวัสดิการด้านการลา ลาป่วย ลาได้เท่าที่ป่วยจริง จ่ายค่าจ้างไม่เกิน 30 วัน / วันลากิจ 12
วัน โดยได้รับค่าจ้าง

11. จำนวนวันลาพักร้อนขึ้นอยู่กับอายุการทำงาน โดยมีรายละเอียดดังนี้
(สามารถสะสมวันลาพักร้อนได้ตามจริง)

ทำงานครบ 1 ปี แต่ไม่ครบ 5 ปี ได้สิทธิ์พักร้อน 8 วัน

” 5 ปี ” 15 ปี ” 14 วัน

” 15 ปี ขึ้นไป ” 20 วัน

12. ลาฉุกเฉินไม่เกินครั้งละ 3 ชั่วโมง ลาได้ไม่เกิน 15 ครั้ง/ปี

13. วันหยุดตามประเพณี 16 วัน และวันหยุดพิเศษช่วงปลายปี 6 วัน (25-30 ธันวาคม ทุกปี)

14. กรณีบริจาคโลหิต พนักงานสามารถลาไปบริจาคโลหิตได้โดยไม่ถือเป็นวันลา กล่าวคือ

14.1 ขอลางานไปบริจาคโลหิต ต้องมีเอกสารที่แสดงว่าได้ไปบริจาคโลหิตประกอบการลา

14.2 ขอลาไปเข้าเฝ้าฯ รับพระราชทานรับเหรียญกาชาด / มีหนังสือเชิญส่งมาให้ทราบด้วย

15. บริษัทจัดชุดทำงานให้พนักงานฝ่ายโรงงานปีละ 2 ชุด และจัดเสื้อยืดสีน้ำเงินแขนสั้นให้ปีละ 2
ตัว

16. บริษัทจัดให้มีรถบัสปรับอากาศ และรถตู้ปรับอากาศ สำหรับรับ-ส่ง ทุกกะของการทำงาน

16.1 เวลาทำงานปกติ 08.30 - 16.30 น. - รถตู้/แอร์

16.2 ทำงานเป็นกะ A 07.00 - 15.00 น. -

B 15.00 - 23.00 น. - รถบัส/แอร์

C 23.00 - 07.00 น. -

17. การรักษาพยาบาลพนักงานของบริษัท

17.1 ตามสิทธิที่ได้รับจากสำนักงานประกันสังคม

17.2 โรงพยาบาลรัฐบาล บริษัทจะพิจารณาจ่ายให้ตามจริง ยกเว้นค่าห้องรวมค่าอาหาร
จ่ายให้ไม่เกินคืนละ 900 บาท

17.3 โรงพยาบาลเอกชนเฉพาะกรณีฉุกเฉินและต้องเป็นผู้ป่วยในเท่านั้น

18. การรักษาพยาบาลครอบครัวพนักงาน (บิดา,มารดา,คู่สมรส เฉพาะบุตร-ธิดา
อายุต้องมีอายุไม่เกิน 21 ปี) ปีละ 7,500 บาท

18.1 ให้สามารถนำสิทธิคงเหลือมาทบได้อีก 1 ปี ซึ่งรวมแล้วไม่เกิน 15,000 บาท

18.2 เมื่อครบปีที่ทบให้แล้ว (2 ปี) ให้มาเริ่มต้นนับสิทธิใหม่

19. เงินช่วยเหลือพิเศษ (กรณีพนักงานเสียชีวิต) จ่ายให้ตามอายุงานปีละเดือน
เป็นเจ้าภาพสวดเหมาจ่าย 6,000 บาท และส่วนต่างที่มากกว่าที่กฎหมายได้กำหนดไว้ 0.01
เท่าของอัตราประโยชน์ทดแทนกรณีตายของ สปส. ที่ประกาศใช้อยู่

20. เงินช่วยเหลือครอบครัวของพนักงานถึงแก่กรรม (บิดา/มารดา/สามี ภรรยา
บุตรที่จดทะเบียนถูกต้องตามกฎหมายอายุไม่เกิน 21 ปีบริบูรณ์ และยังไม่ได้สมรส
จ่ายให้ในอัตราค่าจ้างขึ้นต่ำที่ประกาศใช้ในขณะนั้น 50 เท่า)

21. บริษัทจะจัดงานวันครอบครัวตามสถานที่ท่องเที่ยวต่าง ๆ ประมาณเดือนเมษายนของทุกปี
โดยให้เฉพาะสามี ภรรยา และบุตรของพนักงานเท่านั้น

22. จัดงานเลี้ยงสังสรรค์เทศกาลปีใหม่ ในวันสุดท้ายของการทำงานแต่ละปี
โดยจัดทำในรูปของคณะกรรมการจัดงาน

23. ส่งเสริมกิจกรรม โดยให้พนักงานจัดตั้งเป็นชมรมประเภท ศิลปะ และวัฒนธรรม
สนับสนุนในอัตรา 200 บาท/1 สมาชิก/ ปี

24. บริษัทจัดให้มีทุนการศึกษาแก่บุตรพนักงานจำนวน 28 ทุน แบ่งเป็นประถมศึกษา 12 ทุน มัธยม
12 ปริญญาตรี 4 ทุน

25. บริษัทมีสวัสดิการเงินกู้ ในอัตราดอกเบี้ยตามที่ธนาคารพาณิชย์ใช้อยู่ขณะนั้น แล้วลบด้วย 5
(คำนวณจากเงินต้นทุกเดือน)

26. ด้านการพัฒนาบุคคลากร บริษัทจัดให้มีการฝึกอบรมทั้งภายในและส่งไปฝึกอบรมภายนอก
ตลอดจนการส่งพนักงานไปศึกษาดูงานในสถานที่ต่าง ๆ